stanford-oval/wikipedia huggingface dataset:
London
Henkilönimenä > Sukunimenä

Artur London (1915–1986), tšekkoslovakialainen kommunistipoliitikko
Barbara Erickson London (1920–2013), yhdysvaltalainen lentäjä
Brian London (1934–2021), englantilainen raskaansarjan nyrkkeilijä
Delloreen Ennis-London (s. 1975), jamaikalainen pika-aitajuoksija
Fritz London (1900–1954), saksalainen fyysikko
George London (1920–1985), yhdysvaltalainen baritoni
Jack London (1876–1916), yhdysvaltalainen kirjailija
Julie London (1926–2000), yhdysvaltalainen laulaja ja näyttelijä
LaToya London (s. 1978), yhdysvaltalainen R&B- ja soul-laulaja
Meyer London (1871–1926), yhdysvaltalainen kongressiedustaja
Paul London (s. 1980), yhdysvaltalainen showpainija
Peter London (oik. Peter Lunden, s. 1982), ruotsalainen basisti
Terry London, yhdysvaltalainen lentäjä
Theophilus London (s. 1987), yhdysvaltalainen rap-artisti ja laulaja
Wilbert London (s. 1997), yhdysvaltalainen pikajuoksija
Henkilönimenä > Etunimenä

London Breed (s. 1974), yhdysvaltalainen poliitikko, San Franciscon pormestari
Laivoja

London-luokka (linjalaiva) linjalaivaluokka
London-luokka (taistelulaiva) Formidable-luokan alaluokka
London-luokka (risteilijä) County-luokan risteilijöiden alaluokka
London (1636), 40-tykkinen Itä-Intian purjehtija
London (1654), 64-tykkinen alus
HMS Loyal London (1666), 96-tykkinen alus
HMS London (1670), 96-tykkinen alus
HMS London (1756), 16-tykkinen prikanteeni
HMS London (1759), 6-tykkinen alus
HMS London (1766), 90-tykkinen toisen luokan linjalaiva
HMS London (1840), 92-tykkinen toisen  luokan linjalaiva
HMS London (1899), Formidable-luokan taistelulaiva
HMS London (69), County-luokan risteilijä
HMS London (D16), County-luokan ohjushävittäjä
HMS London (F95), Tyypin 22 fregatti
Muuta

London, Herbert Wilcoxin ohjaama mykkäelokuva vuodelta 1926
London, Patrick Keillerin ohjaama kokeellinen elokuva vuodelta 1994
London, Hunter Richardsin ohjaama draamaelokuva vuodelta 2005
London, yhdysvaltalainen 1978 perustettu metalliyhtye
London, brittiläinen 1976 perustettu punkyhtye
London Records, brittiläinen levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”London”, voi hakea sivunnimihaulla, laajalla sivunnimihaulla tai tekstihaulla.
City of Heroes

| City of Heroes |
| --- | --- |

Kehittäjä:  Cryptic Studios
Julkaisija:  NCsoft
Jakelija:  Steam
Julkaistu:  2004
Lajityyppi:  MMORPG
Pelimuoto:  moninpeli
Alusta:  Microsoft Windows, Mac OS X
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
City Of Heroes on Cryptic Studiosin kehittämä ja NCSOFTin julkaisema MMORPG.
Peli julkaistiin vuonna 2004 ja oli saatavilla kahdeksan vuoden ajan vuoteen 2012 saakka. Pelin sulkemisen jälkeen joukko pelaajia piti pelin elossa pelaamalla yksityispalvelimilla, jotka olivat laillisesti harmaalla alueella, mutta vuonna 2024 kehittäjät antoivat hyväksynnän yksityispalvelimille. NCSoft omistaa edelleen immateriaalioikeudet, mutta Homecoming-projektille on annettu lisenssi pelin palvelimen ylläpitämiseen ja kehittämiseen.
Pelaaminen

Pelissä jossa pelaajalla on mahdollisuus luoda omia supersankareita, jotka taistelevat Paragon Cityssä rikollisuutta vastaan. Pelissä on myös mahdollista otella muita pelaajahahmoja vastaan sekä areenoilla että erityisillä PVP (Player Versus Player) -alueilla. Hahmojen tasokatto on 50. Pelin hahmot voivat muodostaa superryhmittymiä, joille on mahdollista rakentaa oma tukikohta. Pelissä liikutaan Paragon Cityn kaupungissa, joka koostuu useasta eri tasoisille pelaajille räätälöidystä alueesta. Pelissä on mahdollisuus muodostaa maksimissaan kahdeksan hengen joukkueita instanssitehtäviä varten. City Of Heroes on kuukausimaksuinen. Vuodesta 2008 lähtien samalla kuukausimaksulla on pystynyt pelaamaan sekä City of Heroesia että sen sisarpeliä City of Villainsia. City of Heroesin pelitalo on haastettu oikeuteen, koska pelissä on mahdollista muodostaa melko tarkkoja kopioita tekijänoikeudella suojatuista supersankareista.
Pelaaminen > Hahmot

City of Heroesin hahmonluonnissa valitaan hahmolle tausta (origin) sekä hahmoluokkaa vastaava arkkityyppi. Taustoja on viisi; taikuus (magic), teknologia (technology), tiede (science), mutaatio (mutation) sekä luontainen (natural). Taustalla ei hahmonluonnin kannalta ole niin suurta merkitystä kuin arkkityypillä. Arkkityyppi määrää hahmon taistelutyylin (lähi- vai kaukotaistelija) sekä sen, onko hahmo enemmänkin muita tukeva tai taistelun keskiössä oleva tyyppi. Hahmolle valitaan ensisijaiset sekä toissijaiset voimat hahmonluonnissa, ja myöhemmin hahmonkehityksen myötä hahmoille saa mm. erilaisia liikkumisvoimia. Tasojen kasvaessa hahmo saa valita lisää voimia valitsemistaan voimapooleista. Hahmojen tasokatto on 50. Hahmon ulkonäkö ei riipu voimista, vaan hahmon ulkonäköä voi muokata mielensä mukaan.
Pelaaminen > Arkkityypit

Pelissä hahmoluokat ovat arkkityyppejä (engl. archetypes), joita on seitsemän erilaista. Näistä kaksi ovat eeppisiä arkkityyppejä, jotka aukeavat pelitilille, kun on ensin pelannut hahmon tasokattoon. City of Heroesin arkkityypit ovat:
Tanker: Kestävä lähitaistelija, jonka tehtävä on ensisijaisesti vetää vihollisen iskut puoleensa.
Blaster: Suurta vahinkoa tekevä arkkityyppi, jolla on enimmäkseen kaukohyökkäyksiä.
Controller: Vihollisten kontrollointiin keskittyvä arkkityyppi, jonka toissijaiset voimat ovat muita hahmoja tehostavia tai vihollisia heikentäviä.
Scrapper: Suurta vahinkoa tekevä lähitaistelija, joskaan ei yhtä kestävä kuin Tanker.
Defender: Muita hahmoja tehostava tai vihollisia heikentävä arkkityyppi, jonka hyökkäysvoimat ovat toissijaisia.
Peacebringer ja Warshade ovat Kheldianeja, eeppisiä arkkityyppejä, jotka eroavat monin tavoin muista arkkityypeistä. Kheldianeilla on mm. kaksi erilaista ulkomuotoa, joihin sisältyvät erilaiset voimat.
Pelaaminen > Liikkumistavat

Paragon Cityssä voi liikkua eri tavoin. Yksi tavoista on Justice Mass Transit, eräänlainen metro. Kun supersankari on tarpeeksi kokenut, hän saa valita liikkumistavan, joka mahdollistaa nopeamman liikkumisen ympäri Paragon Cityä. Liikkumistavat ovat: Flight (lentäminen), Leap (hyppy), Super Speed (nopea juoksu) ja Teleportation (teleportaatio). Myöhemmillä kokemustasoilla liikkumistapoja voi parannella.
Juoni

Paragon City oli alussa kaupunki, jossa rikollisuus melkein hallitsi kaupunkia. Käytännössä mafialla oli vaikutusvaltaa kaikkialle: kaupungin hallitukseen, poliiseihin ja kaupungin asukkaisiin. 1930-luvulla tilanne kuitenkin muuttui, kun ensimmäiset supersankarit ilmestyivät ja alkoivat taistelemaan rikollisuutta vastaan. Järjestäytyneen rikollisuuden valta väheni ja kokonaiset mafiaperheet hävisivät. Rikolliset etsivät turvapaikkaa ja lopulta Rogue Isles-saaristosta tuli paheenpesä. Toisen maailmansodan aikana ensimmäiset superroistot ilmestyivät ja alkoivat taistelemaan supersankareita vastaan. Superroistot alkoivat hyökkäämään Paragon Cityyn tarkoituksenaan tappaa jokainen supersankari ja vallata kaupunki ja sitä kauttaa aloittaa maailmanvalloitus. Supersankarit pystyivät estämään superroistojen juonia ja hyökkäyksiä kunnes saivat vastaansa vieläkin suuremman uhan: muukalaisrotu Riktin, joka halusi vallata Maan.
Päivitykset

Peliin julkaistaan vuodessa 3-4 ilmaista päivitystä, jotka tuovat lisää sisältöä peliin. Joulukuuhun 2010 mennessä päivityksiä on julkaistu 19, joista Issue 14 toi peliin kokonaan uudenlaisen lisän, Mission Architectin. Mission Architectin myötä pelaajat voivat luoda itse instanssitehtäviä ja usean tehtävän sisältäviä juonikaaria (storyarc). Näihin tehtäviin on myös mahdollista luoda uudenlaisia vihollisia käyttäen kaikkia pelissä olevia voimia ja ulkomuotoja.  Kesällä 2010 peliin julkaistiin issue 18 myötä myös isompi maksullinen lisäosa, Going Rogue. Going Rogue toi muassaan mm. uusia alueita, vihollisia ja tehtäviä. Going Rogue mahdollistaa hahmojen puolenvaihdot, siten että sankarit voivat kääntyä roistoiksi ja päinvastoin.
Päivitykset > Riktit

Muukalaisrotu Rikti päätti hyökätä Maahan ja vallata se. He aloittivat hyökkäyksen Paragon Citystä, jossa oli suurin osa Maan supersankareista, jotka voisivat pysäyttää heidät. Supersankarit ja riktit aloittivat taistelun, jota kutsutaan ensimmäiseksi Rikti sodaksi. Näissä taisteluissa supersankareita johtivat Statesman ja tuntematon sankari, josta käytettiin nimitystä Hero 1. Riktien korkein komentaja oli kenraali Dra'Gon, jonka strategisten taitojen avulla riktit saivat merkittäviäkin voittoja sankareista. Sankarit kuitenkin pysäyttivät riktit ja nämä vetäytyivät. Riktit palasivat kuitenkin myöhemmin suuremmalla armeijalla ja hyökkäsivät koko Maata vastaan. Sankarit tajusivat, että eivät pystyisi pysäyttämään riktejä, joten heidät täytyi liittoutua Rogue Islesin superroistojen kanssa. Pakon edessä roistot suostuivat, mutta kumpikaan puoli ei pitänyt tästä. Riktit saatiin lopulta pysäytettyä, mutta taistelu vaati suurimman osan Maan supersankareiden hengistä kun vain muutama sankari jäi taistelussa eloon. Tämän jälkeen riktit eivät ole hyökänneet Maahan.
Aiheesta muualla

Pelin kotisivu (Arkistoitu – Internet Archive)
Madden NFL 16

| Madden NFL 16 |
| --- | --- |

Kehittäjä:  EA Tiburon
Julkaisija:  EA Sports
Jakelija:  Microsoft Store ja PlayStation Store
Pelisarja:  Madden NFL
Pelimoottori:  Ignite
Julkaistu:  25. elokuuta 2015
Lajityyppi:  amerikkalainen jalkapallo
Pelimuoto:  yksinpeli, moninpeli
Alusta:  PlayStation 3, PlayStation 4, Xbox 360, Xbox One
Lisää peliartikkeleitaVideopelien teemasivulla
Infobox OK  : 
Madden NFL 16 on EA Tiburonin kehittämä ja EA Sportsin julkaisema amerikkalainen jalkapallo -aiheinen urheilupeli. Peli julkaistiin vuonna 2015 PlayStation 3:lle, PlayStation 4:lle, Xbox 360:lle ja Xbox Onelle. Pelin kansikuvaksi valittiin pelaajaäänestyksen kautta Odell Beckham.
Vastaanotto ja arvostelu

Madden NFL 16 sai kriitikoilta pääosin positiivista palautetta. IGN muun muassa kehui syöttämistä ja pallon kiinniottamista, joka on nyt paljon monipuolisempaa. Myös puolustuspelaamista on kehitetty positiiviseen suuntaan.
Madden NFL 17

| Madden NFL 17 |
| --- | --- |

Kehittäjä:  EA Tiburon
Julkaisija:  EA Sports
Pelisarja:  Madden NFL
Pelimoottori:  Ignite
Julkaistu:  NA 23. elokuuta 2016
Lajityyppi:  urheilupeli
Pelimuoto:  yksinpeli, moninpeli
Alusta:  PlayStation 3, PlayStation 4, Xbox 360, Xbox One
Lisää peliartikkeleitaVideopelien teemasivulla
Infobox OK  : 
Madden NFL 17 on EA Tiburonin kehittämä ja EA Sportsin vuonna 2016 julkaisema amerikkalainen jalkapallo -aiheinen urheilupeli. Peli on julkaistu PlayStation 3:lle, PlayStation 4:lle, Xbox 360:lle ja Xbox Onelle. Pelin kansikuvassa esiintyy Rob Gronkowski.
Aiheesta muualla

Madden NFL 17 MobyGamesissa (englanniksi)
Madden NFL -pelisarja
| --- | --- |
Pääsarja:  John Madden Football (1988) • John Madden Football (1990) • John Madden Football II • John Madden Football '92 • John Madden Football '93 • 94 • 95 • 96 • 97 • 98 • 99 • 2000 • 2001 • 2002 • 2003 • 2004 • 2005 • 06 • 07 • 08 • 09 • 10 • 11 • 12 • 13 • 25 • 15 • 16 • 17 • 18 • 19 • 20 • 21 • 22 • 23 • 24
Muut pelit:  Madden Football 64 • NFL Head Coach • NFL Head Coach '09 • Madden NFL Arcade • Madden NFL Football
Kansikuvapelaajat:  Williams / Wilson ('95) • Hearst ('99) • Sanders ('00) • George ('01) • Culpepper ('02) • Faulk ('03) • Vick ('04) • Lewis ('05) • McNabb ('06) • Alexander ('07) • Young ('08) • Favre ('09) • Fitzgerald / Polamalu ('10) • Brees ('11) • Hillis ('12) • Johnson ('13) • Peterson / Sanders (25) • Sherman ('15) • Beckham ('16)  • Gronkowski ('17) • Brady ('18) • Brown ('19) • Mahomes ('20) • Jackson ('21) • Brady / Mahomes ('22) • Madden ('23) • Allen ('24)
M-73 (1935)

| M-73 |
| --- | --- |

Aluksen vaiheet
Rakentaja:  A. A. Zdanovin telakka, Leningrad
Kölinlasku:  10. maaliskuuta 1934
Laskettu vesille:  5. tammikuuta 1935
Palveluskäyttöön:  24. elokuuta 1935
Poistui palveluskäytöstä:  romutettu
Tekniset tiedot
Uppouma:  161 t (pinnalla) 202 t (sukellus)
Pituus:  37,81 m
Leveys:  3,13 m
Syväys:  2,58 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  18
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-72 oli Neuvostoliiton laivaston M-luokan sukellusvene.
Valmistus

Alus tilattiin Leningradista A. A. Zdanovin telakalta, missä köli laskettiin 10. maaliskuuta 1934. Alus laskettiin vesille 5. tammikuuta 1935 ja otettiin palvelukseen 24. elokuuta 1935.
Palvelus

Saksan hyökätessä Neuvostoliittoon alus kuului N. K. Mohovin komentamaan koulutusprikaatin 9. divisioonaan. Sukellusvene oli huollettavana Kronstadtissa ja varastoitiin elokuussa 1941, jolloin miehistö siirrettiin merijalkaväkeen.
Alus on romutettu.
Luotaus (vesistöt)

Luotaus tarkoittaa vesistön syvyyden määritystä. Vesistön syvyystietoja käytetään vesitöiden suunnittelussa sekä esimerkiksi vesiliikenteen, kalastuksen, hydrologian ja ympäristönsuojelun tarpeisiin. Mitattavia kohteita ovat useimmiten lammet, järvet, joet ja merien matalat osa-alueet.
Mittaustapoja > Luoti

Luoti on alkeelinen ja varma tapa mitata matalien vesistöjen syvyyksiä. Luoti on yleensä metallinen kappale, jonka tehtävä on jännittää siihen kiinnitettyä narua. Kun luoti lasketaan venestä, laivasta tai jäältä veteen, tuntee laskija narua pitelevällä kädellään painon aiheuttaman vedon häviämisestä, milloin luoti osuu vesistön pohjalle. Vanhoissa luotinaruissa saattoi olla solmut tai merkkilaput tasavälein ilmaisemassa lasketun narun pituutta. Vaikka kaikuluotaus on yleistynyt, käytetään luotia edelleen sen rinnalla paremman mittatarkkuuden takia.
Mittaustapoja > Syvyysmittarit

Syvyysmittari toiminta perustuu hydrostaattisen paineen mittaamiseen. Paine kasvaa syvyyden mukaisesti lineaarisesti ja on melko luotettava syvyyden mittaustapa. Syvyysmittari tulisi kiinnittää sukelluslaitteeseen, sukeltajaan tai alas laskettavaan luotiin.
Mittaustapoja > Kaikuluotaus

Kaikuluotauksen syvyysmittaus perustuu veteen lähetetyn äänipulssin kulkuaikaan, kun se heijastuu takaisin vedenalaisista kohteista. Vahvin heijastuspulssi saadaan vesistön pohjasta, jota käytetään pohjan syvyyden määrittämiseen. Syvyyden arvo ei ole tarkka, sillä ääni leviää matkallaan pohjalle ja takaisin heijastuneeseen pulssiin sekoituu suurelta alalta tulevia heijastuksia. Paluupulssin ajallinen leviäminen jää kuitenkin pieneksi, jos pohja on tasainen.
Aiheesta muualla

Alapuranen, Mika: Luotaus roboottiveneellä, Aquamarine Robots Oy, 2014
Viitanen, Heikki: Syvyyskartta soutamalla (Arkistoitu – Internet Archive), Erälehti, 2011
SYKE: Järvien ja jokien syvyysaineisto (Arkistoitu – Internet Archive)
DigiToday: Cassini luotasi järven Saturnuksen jättikuusta, 2008
Tiede: Mikä on Suomen syvin järvi, 2004
Pro Valkjärvi: Valkjärven viistokaikuluotaus 2005 (Arkistoitu – Internet Archive)
Madden NFL 25

| Madden NFL 25 |
| --- | --- |

Kehittäjä:  EA Tiburon
Julkaisija:  EA Sports
Jakelija:  Google Play ja App Store
Säveltäjä:  Christopher Lennertz
Pelisarja:  Madden NFL
Pelimoottori:  Ignite
Julkaistu:  27. elokuuta 2013
Lajityyppi:  urheilupeli
Pelimuoto:  yksinpeli, moninpeli
Alusta:  PlayStation 3, PlayStation 4, Xbox 360, Xbox One, iOS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Madden NFL 25 on vuonna 2013 julkaistu amerikkalainen jalkapallo -aiheinen videopeli. Pelin kehitti EA Tiburon ja julkaisi EA Sports. Se julkaistiin PlayStation 3:lle, PlayStation 4:lle, Xbox 360:lle ja Xbox Onelle. Peli nimettiin Madden NFL 14 sijaan Madden NFL 25, jolla viitataan pelisarjan juhlavuoteen. Samalla PlayStation 4 ja Xbox One versiot käyttävät ensimmäistä kertaa uutta Ignite pelimoottoria, kun vuotta vanhemmat pelikonsolit käyttävät EA:n vanhempaa pelimoottoria. Barry Sanders valittiin kansikuvaksi PlayStation 4 ja Xbox One versioon, kun taas PlayStation 3 ja Xbox 360 versioon Adrian Peterson. Hänestä tuli samalla ensimmäinen NFL-pelaaja, joka on valittu kahdesti Madden NFL -pelin kansikuvaan.
Pelattavuus

Uratilassa pelaaja saa olla omistajana ja johtaa omaa NFL-joukkuetta. Siinä voi siirtää joukkueen uuteen kaupunkiin myös Yhdysvaltojen ulkopuolelle, kuten Kanadaan, Meksikoon, Irlantiin ja Englantiin. Vanhoja historiallisia seuroja voi myös tuoda takaisin peliin, kuten Houston Oilers tai London Monarchs. Edellisen kerran vanhojen seurojen palauttaminen oli mahdollista Madden NFL 12:sta ja joukkueiden kotikaupunkien vaihtaminen Madden NFL 09:ssä.
Lähdelehväsammal

| Lähdelehväsammal |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Alaluokka::  Hiirensammalet
Lahko::  Hiirensammalet
Heimo::  Cinclidiaceae
Suku::  Lähdelehväsammalet Rhizomnium
Laji::  magnifolium
Kaksiosainen nimi
 Rhizomnium magnifolium  (Horik.) T.J.Kop. 
Katso myös
   Lähdelehväsammal Wikispeciesissä   Lähdelehväsammal Commonsissa 
Infobox OKNimi-testi OK: 
Lähdelehväsammal (Rhizomnium magnifolium) on lähdelehväsammalten sukuun kuuluva laji. Varsi on pitkä ja siinä on ruskeita nukkamaisia juurtumahapsia. Myös lehtityvissä on juurtumahapsia, jotka haarautuvat runsaasti. Lehdet ovat isot, vastapuikeat ja ehytlaitaiset. Lähdelehväsammalen muodostamat kasvustot ovat tiheitä. Sitä tavataan kaikkialla muualla Suomessa paitsi tunturialueilla ja sitä esiintyy lähteisissä maastoissa korpimetsissä ja puronvarsilla.
Aiheesta muualla

Luopioisten kasvisto: Lähdelehväsammal (Rhizomnium magnifolium)
Luomus: Lähdelehväsammal (Rhizomnium magnifolium) (Arkistoitu – Internet Archive)
Pinkka, Lajintuntemuksen oppimisympäristö: Lähdelehväsammal (Rhizomnium magnifolium) (Arkistoitu – Internet Archive)
ITIS: Rhizomnium magnifolium (englanniksi)
Lykke Li

| Lykke Li |
| --- | --- |
 Lykke Li
Henkilötiedot
Koko nimi:  Li Lykke Timotej Svensson Zachrisson
Syntynyt: 18. maaliskuuta 1986 (ikä 38) Ystad, Ruotsi
Ammatti:  laulaja-lauluntekijä
Muusikko
Taiteilijanimi:  Lykke Li 
Laulukielet:  englanti
Tyylilajit:  indierock, elektro, pop
Soittimet:  viulu 
Levy-yhtiöt:  LL Recordings
Aiheesta muualla
www.lykkeli.com ja www.lykkeli.com
  [ Muokkaa Wikidatassa ] [ ohje ]  
Lykke Li (oik. Li Lykke Timotej Svensson Zachrisson, s. 18. maaliskuuta 1986 Ystad, Ruotsi) on ruotsalainen laulaja-lauluntekijä, joka yhdistelee musiikissaan useita eri tyylilajeja. Hän on julkaissut viisi albumia: Youth Novels (2008), Wounded Rhymes (2011), I Never Learn (2014), So Sad So Sexy (2018) ja Eyeye (2022).
Elämä ja ura

Lykke Li syntyi Ruotsissa Ystadin Skånessa 1986. Hänen äitinsä on valokuvaaja ja isä muusikko. Perhe muutti pian Tukholmaan ja viideksi vuodeksi Portugaliin Lin ollessaan kuusivuotias. Perhe vietti aikaa myös Lissabonissa ja Marokossa sekä talvisin Nepalissa ja Intiassa. 19-vuotiaana Lykke Li muutti Brooklyniin, New Yorkiin. Ruotsiin hän palasi 21-vuotiaana levyttämään esikoisalbumiaan.
Lykke Lin toinen albumi Wounded Rhymes julkaistiin vuonna 2011. Hän on myös tehnyt kappaleen ”Possibility” Twilight – Uusikuu -elokuvan soundtrackille ja televisiosarjassa Valehtelevat viettelijät on soitettu hänen kappalettaan ”Get Some”.
Kesällä 2011 Lykke Lin oli määrä esiintyä Helsingissä Flow Festivalilla, mutta esiintyminen peruttiin viime hetkellä sairaustapauksen vuoksi. Hän esiintyi festivalilla seuraavana vuonna. Hän on esiintynyt myös Tavastia-klubilla 7. huhtikuuta 2008 ja loppuvuodesta 2007 The Magic Numbers -yhtyeen lämmittelijänä.
Diskografia > Albumit

Youth Novels (2008)
Wounded Rhymes (2011)
I Never Learn (2014)
So Sad So Sexy (2018)
Eyeye (2022)
Diskografia > EP-levyt ja singlet

”Little Bit” (2007)
”Tonight” (2008)
”I'm Good, I'm Gone” (2008)
”Breaking It Up” (2008)
”Little Bit” (2008)
”Get Some” (2010)
”I Follow Rivers” (2011)
”Sadness Is a Blessing” (2011)
”No Rest For The Wicked” (2014)
”Love Me Like I'm Not Made Of Stone” (2014)
”Gunshot” (2014)
”still sad still sexy” (2019)
”I Will Survive” (2020)
”BRON” (2020)
Aiheesta muualla

Kuvia tai muita tiedostoja aiheesta Lykke Li Wikimedia Commonsissa
Virallinen kotisivu (englanniksi)
Virallinen MySpace-profiili (englanniksi)
Lähdekutoja

| Lähdekutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  heuglini
Kaksiosainen nimi
 Ploceus heuglini  (Reichenow, 1886) 
Katso myös
   Lähdekutoja Wikispeciesissä   Lähdekutoja Commonsissa 
Infobox OKNimi-testi OKIUCN-testi OK: 
Lähdekutoja (Ploceus heuglini) on afrikkalainen kutojalintu. Laji on nimetty Theodor von Heuglinin kunniaksi. Kutojien suvun kuvaili Georges Cuvier 1818 ja siihen kuuluu noin 60 lajia.
Esiintyminen

Lähdekutoja elää päiväntasaajan tuntumassa Keski- ja Länsi-Afrikassa. Lajin elinalueen laajuus on 1,4 miljoonaa neliökilometriä ja sen kanta on elinvoimainen.
Maija Arela

Maija Arela (o.s. Valkama, s. 1950 Tampere) on suomalainen tekstiilitaiteilija ja värisuunnittelija. Hän on Arela Oy:n perustaja ja toimitusjohtaja.
Arela valmistui Taideteollisesta korkeakoulusta vuonna 1975, jonka jälkeen hän toimi tekstiilisuunnittelijana Tampellassa, Lapinniemen Puuvillatehtaassa ja E. Heleniuksella, kunnes perusti Niinnon Oy:n Antti Hoiskon kanssa 1991. Vuodesta 2008 Arela on toiminut päätoimisesti perustamansa Arela Oy:n toimitusjohtajana.
Arela on suunnitellut painokuoseja useille suomalaisille tekstiilialan yrityksille, mukaan lukien Finlayson, Reima, Nanso, Rukka, Luhta, Ril’s, Suomen Trikoo ja Tutta. Hänen suunnittelemiaan painokuoseja on nähty mm. Suomen hiihtomaajoukkueella Naganon olympialaisissa 1998, äitiyspakkauksen vauvanvaatteissa sekä naistenvaatemallistoissa.
Arela on nykyisin tunnettu etenkin värisuunnitteluosaamisestaan, ja hän on toiminut kansainvälisessä Intercolor-värineuvostossa vuodesta 1982.
Minimalistisiin kashmirneuleisiin erikoistuneen Arelan Maija perusti vuonna 2006. Nykyisin hän johtaa yritystä yhdessä tytärtensä Anni ja Viivi Arelan kanssa.
Arela on opettanut tekstiili- ja värisuunnittelua mm. Taideteollisessa korkeakoulussa, Lapin yliopistossa, Helsinki Design Schoolissa ja Hämeen ammattikorkeakoulussa.
Arelan luottamustehtäviin kuuluvat jäsenyydet Valtion muotoilutoimikunnassa (2006–2013), Pirkanmaan taidetoimikunnassa (2005–2009), Design Forumin hallituksessa (1987–1989).
Arela on palkittu lukuisilla tunnustuksilla uransa aikana. Tekstiilitaiteilijat Texo ry valitsi hänet Vuoden tekstiilitaiteilijaksi 1987. Arelalle myönnettiin Suomen Valkoisen Ruusun Ansioristi vuonna 2012.
MSS

MSS voi tarkoittaa seuraavia:
MSS, Mobile Servicing System, Canadarm2, Kansainvälisen avaruusaseman robottikäsivarsi
MSS, Markstridsskolan, Ruotsin Maataistelukoulu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MSS”, voi hakea sivunnimihaulla, laajalla sivunnimihaulla tai tekstihaulla.